 MAJERUHI wa ajali ya moto waliokuwa wakipatiwa matibabu katika Hospitali ya Taifa ya Muhimbili (MNH) jijini Dar es Salaam wamebaki 18 kati ya 47.Vifo vilivyotokea katika Hospitali ya Muhimbili vimefikia 29 na idadi kamili ya vifo katika ajali hiyo kufikia 97.Akizungumzia hali za majeruhi hao, Mkuu wa Kitengo cha Mawasiliano Hospitalini hapo, (MNH), Aminiel Aligaesha alimtaja Rosijo Mollel (35) kwamba alifariki juzi mchana na Neema Shaban Chakachaka (30) alifariki jana alfajiri.Kuhusu kupokea msaada wa damu kwa ajili ya wagonjwa, Aligaesha alisema wadau mbalimbali wanaendelea kujitokeza kwa ajili ya kuchangia damu kwa ajili ya kusaidia majeruhi na wagonjwa mbalimbali hospitalini hapo.Ajali hiyo ilitokea katika eneo la Mzambarauni, Msamvu mjini Morogoro baada ya kutokea kwa mlipuko wa lori la mafuta aina ya Scania lenya namba za usajili T 717 DDF na trela namba T 645 CAN.